stanford-oval/wikipedia huggingface dataset:
מרינה סאטי

| --- | --- |
סאטי באירוויזיון 2024
סאטי באירוויזיון 2024
 לידה:  26 בדצמבר 1986 (בת 38) אתונה, יוון יוון 
 מוקד פעילות:  יוון 
 תקופת הפעילות:  מ-2006 
 מקום לימודים:  מכללת ברקלי למוזיקה, האוניברסיטה הטכנית הלאומית של אתונה, Terpsithea Conservatory, Philippos Nakas Conservatory, Veaki Drama School, Dramatiki Scholi Kentriki Skini, Hellenic Open University 
 עיסוק:  זמרת
 שפה מועדפת:  יוונית, אנגלית 
 כלי נגינה:  פסנתר, דאולי 
 חברת תקליטים:  מינוס EMI 
 בן או בת זוג:  Orestis Karagiannis (2023–?) 
 marinasatti.com
 פרופיל ב-IMDb
 
מרינה סאטי (ביוונית: Μαρίνα Σάττι; נולדה ב-26 בדצמבר 1986) היא זמרת-יוצרת ומפיקה מוזיקלית יוונייה, שנודעה בזכות סגנונה האתני-בלקני הייחודי. ייצגה את יוון באירוויזיון 2024, שהתקיים במאלמה שבשוודיה והגיעה למקום ה11.
שנותיה הראשונות

סאטי נולדה באתונה לאב ערבי ממוצא סודני ולאם יוונייה מהרקליון שבכרתים. היא גדלה בעיר הולדת אמה, ובחודשי הקיץ טסה לבקר בארץ מולדתו של אביה. השניים התגרשו, והאבא חזר לסודן, שם נישא בשנית. יש לה אח שמתגורר באנגליה, ואחות למחצה מנישואיו השניים של אביה.
עוד בגיל צעיר החלה ללמוד לנגן על פסנתר, ובתקופת התיכון לקחה גם שיעורי פיתוח קול. לאחר מכן נרשמה ללימודי אדריכלות באוניברסיטה הטכנית הלאומית של אתונה, אולם באמצע החליטה לפרוש.
ב-2008 השלימה לימודי תואר ראשון במונודיה לירית אצל פאנוס דימאס. בשנה שלאחר מכן סיימה תואר שני בלימודי מוזיקה קלאסית מתקדמים. בד בבד עשתה קורס למוזיקת ג'אז בקונסרבטוריון נאקאס.
קריירה

סאטי הייתה חברה מתזמורת הג'אז של איגוד השידור האירופי. יחד עם בובי מקפרין הקימה צמד א-קפלה ווקאלי בשם דה סינינג טרייב. בשנת 2016 ייסדה את להקת פונס, המורכבת מנשים בלבד ומבצעת שירי פוליפונים בלבד. הקבוצה הופיעה במגוון מקומות ביוון ובחבל הבלקן, דוגמת מגרו מוסיקיס והתיאטרון העתיק של אפידאורוס.
בשנת 2016 הוציאה לאור את סינגל הבכורה שלה, "Koupes", שהגיע ללמעלה מ-24 מיליון צפיות ביוטיוב. בשנת 2017 פרסמה סינגל נוסף בשם "Mantissa", שנכנס לאירופה הוט 100 למצעד 40 השירים של בולגריה. באותה שנה אצרה סאטי אירועי תרבות, שהובילו להקמת המקהלה קורס. היא הורכבה מ-150 נשים מגילי 13–55.
ביוני 2018 הוציאה להקת פונס את YALLA! – רפרטואר של מוזיקת עולם ויצירות פופ ים-תיכוניות. היא יצאה לסיבוב הופעות בצרפת, בממלכה המאוחדת, בשווייץ ובפינלנד. במאי 2022 הוציאה את אלבום הבכורה שלה, YENNA, ולאחר מכן יצאה לסיבוב הופעות באירופה, שנמשך ארבעה חודשים.
ב-24 באוקטובר 2023 הכריז תאגיד השידור היווני כי סאטי נבחרה לייצג את המדינה באירוויזיון 2024, שהתקיים במאלמה שבשוודיה. במהלך מסיבת עיתונאים שנערכה ב-10 במאי, סאטי עוררה סערה בקרב חובבי האירוויזיון ובפרט במדינתה יוון כאשר תועדה מעמידה פני נרדמת כאשר המתמודדת הישראלית, עדן גולן, השיבה לשאלות העיתונאים. היא הגיעה בשלב הגמר למקום ה-11. ב-14 במאי הוציאה את אלבומה השני, P.O.P..
הערות שוליים

↑  Gruhier, Cloé (2021-11-29). "#13 : Marina Satti - Ponos Krifos". Hauméa Magazine (באנגלית אמריקאית). נבדק ב-2022-07-23.
↑  IEFIMERIDA.GR, NEWSROOM (2022-02-24). "H Μαρίνα Σάττι εξηγεί γιατί είχε να δει 13 χρόνια τον πατέρα της". iefimerida.gr (ביוונית). נבדק ב-2023-10-27.
↑  "Μαρίνα Σάττι: Συνάντησα για πρώτη φορά την αδερφή μου όταν ήταν 7-8 χρονών [βίντεο]". The TOC (ביוונית). 2023-06-22. נבדק ב-2023-10-27.
↑  Balkin, Nick (19 במאי 2010). "Berklee World Jazz Nonet Performs in DC". Berklee College of Music. נבדק ב-3 ביוני 2022. {{cite web}}:  (עזרה)
↑  "Η Μαρίνα Σάττι θα εκπροσωπήσει την Ελλάδα στη Εurovision 2024" [Marina Satti will represent Greece at Eurovision 2024]. eurovision.ert.gr (ביוונית). ERT. 2023-10-24. נבדק ב-2023-10-24.
↑  "Mantissa, Marina Satti". Top40 Charts. נבדק ב-3 ביוני 2022. {{cite web}}:  (עזרה)
↑  "Οι chórεs της Μαρίνας Σάττι στον αρχαιολογικό χώρο του Μυστρά" [Marina Satti's chóres at the Mystras archeological site]. Digital Government Greece (ביוונית). Greek Ministry of Culture. 27 ביולי 2020. נבדק ב-3 ביוני 2022. {{cite web}}:  (עזרה)
↑  "WOMEX 2019". Tullikamari music venue. 25 באוקטובר 2018. נבדק ב-3 ביוני 2022. {{cite web}}:  (עזרה)
↑  Ilias, Timos (2023-10-24). "Marina Satti will represent Greece in Eurovision 2024!". Eurovisionfun. נבדק ב-2023-10-24.
↑  Sophie Lloyd, Eurovision Contestant's Reaction To Israel's Eden Golan Causes A Stir, ניוזוויק, ‏10 במאי 2024 (באנגלית)
| --- | --- |
בקרת זהויות :  ISNI: 0000 0004 6318 6965  MusicBrainz: f5919ac7-69b3-4cde-a885-599e10b2fad4  VIAF: 20171591028703230072   WorldCat (עם VIAF): 20171591028703230072
הנרדף

ערך זה עוסק בסרט. אם התכוונתם לספר של סטיבן קינג, ראו .
| --- | --- |

כרזת הסרט
 מבוסס על:  הרומן "הנרדף" מאת סטיבן קינג
 בימוי:  פול מייקל גלייזר 
 הופק בידי:  ג'ורג' לינדר טים זינמן
 תסריט:  סטיבן א. סוזה
 עריכה:  ג'ון רייט, אדוארד א. וורשילקה, מארק ורנר 
 שחקנים ראשיים:  ארנולד שוורצנגר ריצ'רד דוסון מריה קונצ'יטה אלונזו יפת קוטו
 מוזיקה:  הרולד פאלטרמייר 
 צילום:  תומאס דל רות' 
 מדינה:  ארצות הברית 
 חברת הפקה:  Republic Pictures, סרטי טריסטאר 
 חברה מפיצה:  סרטי טריסטאר Republic Pictures
 שיטת הפצה:  וידאו על פי דרישה 
 הקרנת בכורה:  ארצות הברית 13 בנובמבר 1987
 משך הקרנה:  101 דק' 
 שפת הסרט:  אנגלית 
 סוגה:  סרט פעולה, סרט דיסטופי, סרט מדע בדיוני, סרט מבוסס יצירה ספרותית 
 מקום התרחשות:  לוס אנג'לס 
 תקציב:  $27,000,000
 הכנסות:  $38,122,105
 הכנסות באתר מוג'ו:   runningman
 פרסים:  זוכה פרס סאטורן
 דף הסרט ב־IMDb
 
הנרדף (באנגלית: The Running Man) הוא סרט פעולה ומדע בדיוני אמריקאי משנת 1987, המבוסס באופן רופף על רומן של ריצ'רד בקמן (שם העט של סטיבן קינג) משנת 1982 באותו השם. את הסרט ביים פול מייקל גלייזר ומככבים בו ארנולד שוורצנגר, מריה קונצ'יטה אלונזו, ריצ'רד דוסון, ג'סי ונטורה, יפת קוטו וג'ים בראון.
עלילת הסרט מתרחשת באמריקה הדיסטופית של שנת 2017 העתידנית, והיא עוסקת בתוכנית טלוויזיה בשם "הנרדף", בה המתמודדים הם כביכול עבריינים שהורשעו בפלילים, וכעת חייבים לברוח מהמוות בידי רוצחים מקצועיים לעיני המצלמות.
תקציר העלילה

עלילת הסרט מתרחשת בעתיד הלא רחוק במהלך שנת 2017 בארצות הברית, בעתיד דיסטופי שלאחר קריסת הכלכלה העולמית, בעקבות מחסור במזון ומחסור בנפט. עקב כך חלקים מסוימים בארצות הברית נשלטים כעת על ידי כנופיות ובחלקים אחרים התפתחה חברה טוטליטרית.
בן ריצ'רדס (ארנולד שוורצנגר) הוא שוטר אשר הופלל בטבח אזרחים אותו סירב לבצע, ובוצע בפועל על ידי השוטרים שהיו עמו. ריצ'רדס נשלח לכלא, אך מצליח לברוח ממנו בפעולה מתוכננת יחד עם אסירים נוספים. ריצ'רדס, עתה אסיר נמלט, מעורר את התעניינותו של דיימון קיליאן, מנחה התוכנית "הנרדף", בה ניתנת לעבריינים מורשעים ההזדמנות לברוח אל החופש, אך הם צריכים לחמוק מה"ציידים" - מחסלים מאומנים וחסרי רחמים שרודפים אחריהם בשידור חי ומנסים לחסל אותם להנאת הצופים צמאי הדם. דוסון מחליט להפוך את ריצ'רדס למשתתף בתוכנית, ולשם כך מפעיל את קשריו עם רשויות המדינה, דואג ללכידת ריצ'רדס ולהבאתו אליו, וגורם לו להסכים להשתתף בתוכנית על ידי הבטחה כוזבת לחסוך את ההשתתפות מחבריו של ריצ'רדס.
ריצ'רדס "מסכים" (למעשה, מאולץ להסכים) והופך למשתתף בתוכנית יחד עם חבריו, והללו נלחמים על חייהם נגד ה"ציידים" מטעם התוכנית. אמבר מנדז, זמרת שריצ'רדס מתפרץ לביתה בעת היותו אסיר נמלט ומסייעת ללכידתו, חושדת שריצ'רדס הופלל בעקבות תיאור פיקטיבי של תפיסתו בחדשות. כשהיא מנסה להשיג הוכחות להפללתו היא נתפסת, והופכת גם היא ל"נרדפת". הצלחתם להישאר בחיים ולהרוג את הציידים, מאפשרת להם לסייע למחתרת המנסה להפיל את השלטון.
צוות השחקנים

ארנולד שוורצנגר – בן ריצ'רדס
ריצ'רד דוסון – דיימון קיליאן, מנחה "הנרדף"
מריה קונצ'יטה אלונזו – אמבר מנדז
יפת קוטו – ויליאם לופלין, לוחם מחתרת המסייע לריצ'רדס
ג'סי ונטורה – "קפטן פרידום", לשעבר צייד ב"הנרדף"
ג'ים בראון – "פיירבול", צייד ב"הנרדף"
צוות השחקנים > הופעות מיוחדות

את דמותו של דיימון קיליאן, מנחה "הנרדף" המהווה את האנטגוניסט הראשי של הסרט, משחק ריצ'רד דוסון - בעצמו מנחה ותיק של שעשועונים, שתפקידו מהווה פרודיה על עצמו.
את תפקיד מיק, מנהיג המחתרת, משחק בהופעת אורח המוזיקאי מיק פליטווד (ממייסדי להקת "פליטווד מק").
ביקורות ותגובות

הסרט זכה לביקורות מעורבות. אתר ריכוז הביקורות Rotten Tomatoes העניק לו ציון של 63% על סמך 32 מבקרים, עם ציון ממוצע של 5.5 מתוך 10.
בסוף השבוע הראשון לצאתו לאקרנים, הסרט הוקרן ב-1,692 בתי קולנוע שונים והכניס $8,117,465. בסך הכול הסרט נחשב להצלחה מסחרית בקופות, עם סך הכנסות בארצות הברית של $38,122,105.
מועמדויות וזכיות בפרסים

| שנה | פרס | קטגוריה | תוצאה |
| --- | --- | --- | --- |
| 1988 | פרס סאטורן | ריצ'רד דוסון - שחקן המשנה הטוב ביותר | זכייה |
| 1988 | פרס סאטורן | רוברט בלאקמן - עיצוב תלבושות הטוב ביותר | מועמדות |
| 1988 | פרס סאטורן | סרט המדע הבדיוני הטוב ביותר | מועמדות |
הערות שוליים

↑  "The Running Man‎", באתר ביקורות הסרטים Rotten Tomatoes (באנגלית)
↑  "The Running Man". Box Office Mojo. נבדק ב-14 במרץ 2009. {{cite web}}:  (עזרה)
Tiny Core Linux

| --- | --- |


צילום של ההפצה בגרסה 5.0
 מודל קוד:  קוד פתוח
 מחזור חיים:  5 בינואר 2009 – הווה (16 שנים) 
 גרסה אחרונה:  11.0 ב־09 בפברואר 2020 (לפני 5  שנים ו־9  ימים)
 סוג גרעין:  לינוקס
 סוג רישיון:  הרישיון הציבורי הכללי של גנו (בגרסה 2)
 מצב עבודה:  עדכני
 פלטפורמות:  x86 
 אתר אינטרנט:  tinycorelinux.net//
 
Tiny Core Linux (תרגום מאנגלית לינוקס ליבה זעירה) היא מערכת הפעלה והפצת לינוקס.
המערכת כוללת את BusyBox‏, ו-FLTK‏. פותחה על ידי רוברט שינגלדקר. המערכת בולטת בשל גודלה הקטן והגישה המינימלית המאפיינת אותה, אשר ניתן להוסיף לה רכיבים באמצעות הרחבות שונות. Tiny Core היא תוכנה חופשית ומבוססת קוד פתוח, המופצת תחת הרישיון הציבורי הכללי של גנו גרסה 2.
גודל הגרסה הראשית של המערכת היא 12 מ"ב, ובנוסף קיימות שתי גרסאות נוספות בגדלים 8 מ"ב ו-64 מ"ב.
דרישות המערכת המינימליות הן, 46 מ"ב של זיכרון גישה אקראית, לגרסה הראשית, ו-18 מ"ב לגרסה הקטנה. המעבד המינימלי הנדרש לפעילות המערכת הוא i486DX‏, והמומלץ הוא פנטיום 2 עם 128 RAM.
גרסאות ששוחררו

| גרסה | יציבות | תאריך שחרור |
| --- | --- | --- |
| v1.0 | גרסה יציבה | 5 בינואר 2009 |
| v2.0 | גרסה יציבה | 7 ביוני 2009 |
| v3.0 | גרסה יציבה | 19 ביולי 2010 |
| v4.0 | גרסה יציבה | 25 בספטמבר 2011 |
| v4.7 | הגרסה הנוכחית | 1 בנובמבר 2012 |
| 2.v5.0 | גרסה יציבה | 18 בספטמבר 2013 |
הערות שוליים

↑  מערכת הכוללת מספר כלי יוניקס בקובץ הרצה אחד
↑  ממשק משתמש גרפי
↑  Robert Shingledecker's Projects
↑  8, 12, ו-64 מ"ב
↑  נקראת "Tiny Core"
↑  נקראת "Core"
↑  נקראת "Core Plus"
↑  רוברט שינגלדקר "Frequently Asked Questions: What are the minimum requirements?".
Chromium OS

ערך זה עוסק בתוכנת קוד לפיתוח Chrome OS. אם התכוונתם לתוכנת קוד לפיתוח גוגל כרום, ראו .
| --- | --- |


 מפתח:  גוגל
 משפחה:  לינוקס
 מודל קוד:  קוד פתוח
 סוג גרעין:  ליבת לינוקס (לינוקס)
 סוג רישיון:  רישיונות חופשיים שונים, ובעיקר רישיון BSD והרישיון הציבורי הכללי של גנו
 מצב עבודה:  החלה הפצת גרסת בטא לקהל מורחב
 מנהל חבילות:  Portage 
 מבוססת על:  ג'נטו לינוקס 
 פלטפורמות:  x86, x86-64, ARM 
 אתר אינטרנט:  https://www.chromium.org/chromium-os/ 
 
Chromium OS ‏(מאנגלית: כרומיום OS)‏ היא מערכת הפעלה בקוד פתוח המיועדת להריץ יישומי רשת וגלישה באינטרנט. מערכת הפעלה זאת היא גרסת הפיתוח של Chrome OS, הפצת לינוקס של גוגל.
בדומה לכרום OS, כרומיום OS מבוססת על ליבת לינוקס, אך מרבית ממשק המשתמש נמצא בדפדפן ה-Chromium. כרומיום OS כוללת גם את מנהל החבילות Portage אשר פותח במקור עבור ג'נטו לינוקס. היות ש-Chromium OS ו-Chrome OS משתמשים במנוע דפדפן בממשק המשתמש, מערכת המפעלה מיועדת ליישומי רשת יותר מאשר ליישומי מחשב או יישומונים.
גוגל פרסמו לראשונה את קוד המקור של Chromium OS בסוף שנת 2009.
ארכיטקטורה

הארכיטקטורה של Chromium מורכבת משלושה מרכיבים עיקריים:
דפדפן המבוסס Chromium ומנהל החלונות
תוכנה ברמת המערכת: ליבת הלינוקס, מנהלי התקן, מנהל חיבורים וכו.
קושחה
זמינות

Chromium OS הייתה זמינה בהתחלה רק בתור גרסה מקומפלת על ידי חובבנים.
זמינות > גרסאות ופיצולים

במאי 2010, גרסאות מקומפלות של הקוד בעבודה הורד מהאינטרנט יותר ממיליון פעמים. הגרסה הפופולרית ביותר בשם "Chromium OS Flow", נוצרה על ידי ליאם מקלולין, אז תלמיד מכללה בן 17 מליברפול והזדהה בשם "Hexxeh". הגרסה של מקלולין עולה מדיסק-און-קי וכללה תכונות שלא היו קיימות בגרסה המקורית של גוגל כגון תמיכה בג'אווה. בעוד שגוגל לא ציפו שחובבנים ישתמשו ב-Chromium OS לפני ההשקה הרשמית, סונדאר פיצ'אי, שהיה אז מנהל המוצרים של גוגל (היום מנכ"ל) אמר ש"זה מדהים לראות מה שאנשים כמו Hexxeh עושים." פיצ'אי גם אמר שהגרסאות המוקדמות היא תוצאה לא מתוכננת של פיתוח בקוד פתוח. "אם אתה רוצה לעשות פרויקט בקוד פתוח, הוא צריך להיות פתוח עד הסוף."
מקלולין המשיך לעוד כמה שנים נוספות והכריז בדצמבר 2010 על "Chromium OS Lime" ובינואר 2011, הוציא את "לואיג'י", יישום ה"פורץ" את מחשב ה־Cr-48 של גוגל ומתקין עליו BIOS גנרי. המפתח עשה את הגרסאות זמינות בפורמט Virtual Machine ב-13 במרץ 2011. היות שלא הייתה בזמן הזה גרסה רשמית של גוגל למערכת ההפעלה, הפיתוחים של מקלולין הפכו לברירת המחדל עברו המשתמשים הראשונים של מערכת ההפעלה. מקלולין הפסיק את העבודה על Chromium OS ב-10 באפריל 2013.
רוב הגרסאות האחרונות של Chromium OS זמינות מ-Arnoldthebat, המפתח את הגרסאות היומיות והשבועיות ביחד עם מדריכי שימוש ותמיכה. ביולי 2012 יצא ה-Chromium Build Kit המקמפל אוטומטית את Chromium OS ומתקין אותה על כונן USB.
ראו גם

גוגל כרום - דפדפן של גוגל עם שם דומה.
Chrome OS - מערכת ההפעלה.
הערות שוליים

↑  Vaughan-Nichols, Steven J. "The secret origins of Google's Chrome OS | ZDNet". ZDNet (באנגלית). נבדק ב-2018-09-21.
↑  Kernel Design - The Chromium Projects, www.chromium.org
↑  "What's the Difference Between Chromium OS and Google Chrome OS?". Chromium Blog (באנגלית אמריקאית). נבדק ב-2018-09-21.
↑  Software Architecture - The Chromium Projects, www.chromium.org
1 2  Stone, Brad. "Into the Cloud: A Head Start on Google's Chrome OS" (באנגלית). נבדק ב-2018-09-21.
↑  Liam McLoughlin, Hexxeh's Blog, hexxeh.net
↑  Liam McLoughlin, Hexxeh's Blog, hexxeh.net
↑  Liam McLoughlin, Hexxeh's Blog, hexxeh.net
↑  Directory Listing of . (Chromium OS Builds), chromium.arnoldthebat.co.uk
↑  http://arnoldthebat.co.uk/, arnoldthebat.co.uk (באנגלית)
↑  Chromium OS Build Kit, SourceForge (באנגלית)
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
המשכן למוזיקה ואמנויות רעננה

תבנית:מבנה
המשכן למוזיקה ואמנויות רעננה הוא מרכז אמנויות במה שהוקם בשנת 2003 בעיר רעננה.
פעילות

במשכן מתקיימות הצגות תיאטרון למבוגרים, הצגות לילדים, מופעי מוזיקה מגוונים, קונצרטים, קורסים, תערוכות, חוגים, שעות סיפור, ימי עיון, ערבי זמר ועוד. המשכן משמש בתור אולם הבית של תזמורת סימפונט רעננה.
המשכן מארח כנסים ואירועים עסקיים, השקות, קבלות פנים ועוד. אולם המשכן מכיל 342 מקומות ישיבה ומציע מגוון גדול של חדרים וסדנאות.
המשכן מציע מגוון סדרות במינוי: סדרת תיאטרון המיטב, סדרת ה"ערים המרתקות בעולם" בשיתוף רעות קשרי תרבות, סדרת קונצרטים של האנסמבל הקולי הישראלי - "החוויה הקולית", סדרת מפגשים עם מוזיקאים מובילים בהנחיית יואב קוטנר הנקראת "פסקול ישראלי", סדרת ערבי זמר עם האחים אסנר, סדרת הצגות מוזיקליות ביידיש, סדרת הצגות לפעוטות וסדרת הצגות לגיל הרך.
בקומה העליונה של המשכן יושבת מגמת המוזיקה של תיכון מור מטרו-ווסט הנחשבת אחת המגמות הטובות בארץ. המגמה מחזיקה בשבעה חדרים בהם אולפן שנועד לחזרות של הרכבים במגמה וחדר מחשבים (טריטון) שבו כל מחשב מצויד בתוכנות שלהן מזדקקים התלמידים.
המגמה משתמשת באודיטוריום של המשכן לצורך ערבי מגמה, ערבי עיבודים ואופרטות מקוריות של המגמה.
המגמה מתחלקת לנגני ג'אז ומוזיקה קלה ונגנים קלאסיים (כמו כן גם הזמרים).
את המגמה מרכזת אביטל גפן.
סילבסטר החתול

| --- | --- |

 שם סרט:  ספייס ג'אם ספייס ג'אם: אגדה חדשה
 תוכנית טלוויזיה:  לוני טונס המופע של הלוני טונס בייבי לוני טונס תעלומות סילבסטר וטוויטי
 הופעה ראשונה:  1939
 הופעה אחרונה:  2024
 יוצרים:  האחים וורנר
 גילום הדמות:  מל בלאנק ג'ף ברגמן
 דיבוב:  מל בלאנק ג'ף ברגמן
 דיבוב בשפה העברית:  יוני חן (1993-1995) שמחה ברבירו (1997-1996, 2021) תומר שרון (2008-1997) עמי מנדלמן (2008) גיא רושיניאק (2012) ערן מור (2024)
 מידע
 כינויים:  סילבסטר (על ידי סבתא) בן דוד/חתול (על ידי טוויטי)
 מקום לידה:  פלורידה
 גזע:  חתול
 מין:  זכר
 מקצוע:  שחקן כדורסל (ספייס ג'אם וספייס ג'אם: אגדה חדשה)
 דת:  נצרות
 אזרחות:  ארצות הברית
 מקום מגורים:  הבית של סבתא
 דמויות קשורות
 משפחה:  סבתא (אם ביולוגית) טוויטי (אח ביולוגי) סילבסטר ג'וניור (בן)
 אויבים:  טוויטי ספידי גונזלס
סילבסטר החתול (באנגלית: Sylvester) הוא דמות מצוירת של חתול, אחת מדמויות הלוני טונס של האחים וורנר.
דמותו

סילבסטר הוא חתול בית המנסה שוב ושוב לטרוף את טוויטי. העורמה של טוויטי, יחד עם הכלב אשר מגן עליו מכשילים את ניסיונותיו, אשר נגמרים לרוב בצורה כואבת.
שמו של סילבסטר נגזר משמו המדעי של חתול הבר – Felis silvestris – למרות היותו חתול בית (Felis catus). סילבסטר כיכב בסדרת האנימציה תעלומות סילבסטר וטוויטי (אנגלית: "The Sylvester & Tweety Mysteries") ששודרה ב-The WB בשנים 1995ֹ–2001. באותה סדרה הוא מוצג כחתול של סבתא (הבעלים של טוויטי), וכך גם במספר סרטוני "לוני טונס", בסדרה "המופע של הלוני טונס" ובסרט "טוויטי המלך".
סילבסטר אף הופיע בסרטונים משלו שבחלקם הוא מוצג כחתול נשוי עם גור הקרוי "סילבסטר ג'וניור",בחלקם הוא מתמודד עם גור קנגורואים בשם "היפטי הופר" (כשאותו מחשיב משום מה לעכבר ענקי), וכמו כן הוא מוצג בתור אחד מרודפיו של ספידי גונזלס, כמו כן הוא וספידי כיכבו בסרטון שבו הוא ווילי א. קויוטי ניסו לחבל במרוץ בין ספידי לרוד ראנר. בנוסף הוא מוצג כחתול המחמד של פורקי פיג, ובסרטון אחר הוא השתלט על ביתו עם כמה חתולים אחרים, ופורקי היה צריך להתחזות לחתול על מנת לשוב לביתו. הוא אף כיכב עם אלמר פאד גם כחתול המחמד שלו ובסרט אחר, אלמר היה יועץ המס שלו לאחר שזה ירש כסף מהבעלים שלו, שלא מוצג שמה, ואף בסרטון שבו הוא מוצג כחתול רחוב שמטריד את מנוחתו של אלמר. סרטון אחד עם  פוגרון לגהורן שבו הוא גורם להנרי נץ לצוד אותו. כמו כן הוא מוצג במספר סרטונים כנרדף של זוג כלבים בשם ספייק וצ'סטר.
את הדמות דיבב במקור מדבב סרטי וורנר מל בלאנק. סרטונם הראשון כצמד, "טוויטי פאי", זכה בפרס האוסקר בשנת 1947 בקטגוריית "הסרטון המצויר הטוב ביותר".
מדבבים בישראל

יוני חן (1993-1995)
שמחה ברבירו (1997-1996, 2021)
תומר שרון (2008-1997)
עמי מנדלמן (2008)
גיא רושיניאק (2012)
ערן מור (2024)
ראו גם

לוני טונס
תעלומות סילבסטר וטוויטי
אדום, לבן וכחול מלכותי (סרט)

| --- | --- |

 מבוסס על:  הרומן "אדום, לבן וכחול מלכותי" (אנ') מאת קייסי מקוויסטון (אנ')
 בימוי:  מת'יו לופז (אנ')
 הופק בידי:  גרג ברלאנטי, שרה שכטר 
 תסריט:  מת'יו לופז טד מלואר קייסי מקוויסטון
 עריכה:  קריסטינה התרינגטון, ניק מור 
 שחקנים ראשיים:  ניקולס גאליצין טיילור זקהאר פרז שרה שהי אומה תורמן אלי באמבר גאיה מונדורי רייצ'ל הילסון
 מוזיקה:  Sofia Hultquist 
 צילום:  סטפן גולדבלט 
 מדינה:  ארצות הברית 
 חברת הפקה:  אולפני אמזון ברלנטי הפקות
 חברה מפיצה:  אמזון פריים וידאו 
 הקרנת בכורה:  11 באוגוסט 2023 
 משך הקרנה:  112 דק' 
 שפת הסרט:  אנגלית 
 סוגה:  קומדיה רומנטית, סרט להט"בי
 דף הסרט ב־IMDb
 
"אדום, לבן וכחול מלכותי" (באנגלית: "Red, White & Royal Blue") הוא סרט קומדיה רומנטית להט"בית המבוסס על רב מכר של הניו יורק טיימס בעל אותו השם (אנ') מאת קייסי מקוויסטון (אנ'), והוא יצא לאקרנים בפריים וידאו ב-11 באוגוסט 2023.
את הסרט ביים המחזאי זוכה פרסי הטוני מת'יו לופז (אנ'), ומככבים בו ניקולס גאליצין וטיילור זקהאר פרז בתפקידים הראשיים.
ב-9 במאי 2024 הוכרז באופן רשמי כי סרט ההמשך נמצא בפיתוח.
תקציר העלילה

עלילת הסרט סובבת סביב מערכת היחסים הרומנטית שמתפתחת בין אלכס, בנה של נשיאת ארצות הברית (טיילור זקהאר פרז) להנרי, נסיך הכתר הבריטי (ניקולס גאליצין), שניהלו סכסוך ממושך. במהלך ביקור בבריטניה לרגל חתונה מלכותית, אלכס מתעמת עם הנסיך הנרי, אחיו של החתן. המריבה בין אלכס והנסיך הנרי הופכת לאייטם בצהובונים, שעלולה לגרום לקרע ביחסי ארצות הברית–הממלכה המאוחדת ולסכן את קמפיין הבחירות של אמו של אלכס. כדי להתמודד עם המצב, אלכס והנרי נאלצים להעמיד פנים שהם חברים, אבל החברות המזויפת שלהם מתפתחת לרומן אמיתי.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| טיילור זקהאר פרז | אלכס קלרמונט-דיאז | בנה של הנשיאה הראשונה של ארצות הברית |
| ניקולס גאליצין | הנסיך הנרי | נסיך הכתר הבריטי והרביעי בתור למלכות |
| אומה תורמן | אלן קלרמונט | הנשיאה הראשונה של ארצות הברית ואמו של אלכס |
| שרה שהי (אנ') | זהרה בנקסטון | ראשת הסגל של הנשיאה |
| רייצ'ל הילסון | נורה הולראן | נכדתו של סגן הנשיא וחברתו הטובה של אלכס |
| אלי באמבר | הנסיכה ביאטריס | נסיכת הכתר הבריטי והשלישית בתור למלכות. נקיה מקוקאין כבר מספר שנים |
הפקה

את הסרט ביים המחזאי עטור פרסי הטוני מתיו לופז, וזהו סרט הקולנוע הראשון שלו. לופז גילה את הספר לאחר שהסוכן שלו הציע לו לעבד אותו למחזמר, אך לופז החליט שהוא חייב להפוך אותו לסרט וביקש להיות הבמאי. טד מלואר כתב טיוטה מוקדמת של התסריט, ומתיו לופז עיבד את הרומן של מקוויסטון לסרט. גרג ברלנטי ושרה שכטר מברלנטי הפקות הפיקו את הסרט, ומייקל מקגראת', מתיו לופז וקייסי מקוויסטון הם המפיקים בפועל.
הפקה > ליהוק

ביוני 2022 פורסם כי טיילור זקהאר פרז וניקולס גאליצין לוהקו לתפקידים הראשיים בסרט. פרז חיכה חמישה חודשים בין האודישן הראשון לשני, אך לאחר שיחה עם המפיקה שרה שכטר והבמאי-תסריטאי מתיו לופז, הוא קיבל את התפקיד תוך כמה ימים. גם קליפטון קולינס ג'וניור, סטיבן פריי, שרה שהי, רייצ'ל הילסון, אלי באמבר, אניש שת', פולו מורין, אחמד אלחאג' ואקשיי קאנה לוהקו לסרט.
הפקה > צילום

ההפקה של הסרט נעשתה בבריטניה.
הפצה

ב-4 ביולי 2023 פריים וידאו פרסמו את הטיזרים הראשונים של הסרט. הסרט הופץ ב-11 באוגוסט באמזון פריים וידאו בלמעלה מ-240 מדינות ברחבי העולם.
פרסים ומועמדויות

| פרס | תאריך טקס | קטגוריה | מועמד/ים | תוצאה | מקור |
| --- | --- | --- | --- | --- | --- |
| פרס התקשורת של הליגה ההומו-לסבית נגד השמצה | 14 במרץ 2024 | הסרט הטוב ביותר - סטרימינג או טלוויזיה | "אדום, לבן וכחול מלכותי" | מועמדות |  |
| פרס אמי אמנותי לבידור בפריים טיים | 7-8 בספטמבר 2024 | סרט הטלוויזיה הטוב ביותר | "אדום, לבן וכחול מלכותי" | מועמדות |  |
סרט המשך

ב-9 במאי 2024, במהלך פגישת שאלות תשובות בין צוות השחקנים ויוצרי הסרט שהתקיימה לאחר הקרנה חגיגית של הסרט, במאי הסרט מת׳יו לופז, הכריז על סרט המשך. כותבת הספר והתסריטאית קייסי מקוויסטון (אנ') הכריזה שהיא כותבת יחד עם לופז את התסריט.
הערות שוליים

↑  דפנה לוי, "אדום, לבן וכחול מלכותי": הוד עודפותו, באתר ישראל היום, 28 ביוני 2022
1 2 3 4 5 6 7  Matt Grobar, Taylor Zakhar Perez, Nicholas Galitzine To Topline Amazon Rom-Com ‘Red, White & Royal Blue’ From Director Matthew López; Clifton Collins Jr., Stephen Fry & Sarah Shahi Also Set, Deadline, ‏1 ביוני 2022 (באנגלית אמריקאית)
1 2  Jack Dunn, Filmmakers Behind ‘Red, White & Royal Blue’ On Pressure of Adapting This Beloved Book, ‘I Couldn’t Sleep Until I Got to Make the Film’, Variety, ‏2024-08-20 (באנגלית אמריקאית)
↑  Red, White, & Royal Blue, the Gay R-Rated Rom-Com, Gets First Look Videos, advocate (באנגלית)
↑  Jack Dunn, ‘Red, White & Royal Blue,’ ‘The Last of Us’ and ‘Heartstopper’ Win Top Prizes at New York GLAAD Media Awards, Variety, ‏2024-05-12 (באנגלית אמריקאית)
↑  Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית)
הלבוי: האדם העקום

| --- | --- |

 מבוסס על:  הלבוי (קומיקס) מאת מייק מיגנולה
 בימוי:  בריאן טיילור
 הופק בידי:  מייק ריצ'רדסון, Jeff Greenstein 
 תסריט:  מייק מיגנולה כריסטופר גולדן
 שחקנים ראשיים:  ג'ק קסי
 מדינה:  ארצות הברית ארצות הברית
 חברת הפקה:  Dark Horse Entertainment Millennium Media
 חברה מפיצה:  Millennium Media Nu Boyana Film Studios Campbell Grobman Films Ketchup Entertainment
 הקרנת בכורה:  2024
 משך הקרנה:  99 דק' 
 שפת הסרט:  אנגלית
 סוגה:  מדע בדיוני ופנטזיה
 דף הסרט ב־IMDb
 
הלבוי: האדם העקום (באנגלית: Hellboy: The Crooked Man) הוא סרט אימה וגיבורי על אמריקאי בבימויו של בריאן טיילור, נכתב על ידי מייק מיגנולה וכריסטופר גולדן. הסרט משמש כאתחול לסדרת הסרטים על הלבוי והוא האתחול השני לזיכיון והסרט הרביעי בסך הכל שנעשה על הדמות. בכוונת אולפני ההפקה Millennium Media להפיק סדרת סרטים חדשה שתהיה נאמנה יותר לרוח הקומיקס המקורי.
בסרט מככבים ג'ק קסי, ג'פרסון וייט, אדליין רודולף, מרטין באסינדייל, האנה מרגטסון, ליאה מק'נאמרה וג'וזף מרסל.
הסרט מבוסס על הקומיקס "הלבוי: האיש העקום ואחרים" משנת 2008, שכתב מייק מינולה.
תקציר העלילה

בשנות ה-50 של המאה ה-20, הלבוי וסוכן טירון מהלשכה למחקר והגנה בעל-טבעי, מוצאים את עצמם תקועים באזור הכפרי שלמרגלות הרי האפלצ'ים, בעודם מגלים קהילה קטנה רדופת מכשפות, בראשות שד שטני מקומי בעל קשר מטריד לעברו של הלבוי: האיש העקום.
שחקנים ודמויות

ג'ק קסי — הלבוי, שד רב עוצמה שעובד עבור ארגון ממשלתי בשם הלשכה למחקר והגנה בעל טבעי.
ג'פרסון וייט — טום פֶרֵל
אדליין רודולף — בובי ג'ו סונג
בנוסף, ג'וזף מרסל, ליאה מק'נמרה, האנה מרגטסון ומרטין באסינדייל לוהקו לתפקידים לא ידועים.
הפקה

בפברואר 2023 ג'ק קסי לוהק לגלם את הלבוי בסרט. חברת Millennium Media נרתמה להפיק את הסרט, כשההפקה יצאה לדרך במרץ 2023 בבולגריה והושלמה במאי אותה שנה.